SC ได้เวลาเก็บ! กำไร Q2 โตก้าวกระโดดแนะซื้อเป้าหมาย 3.9 บ.
SC ได้เวลาเก็บ! กำไร Q2 โตก้าวกระโดดแนะซื้อเป้าหมาย 3.9 บ.
24 พ.ค. 2560

บล.กสิกรไทย ระบุในบทวิเคราะห์วันนี้(25พ.ค.) ว่า บริษัท เอสซี แอสเสท คอร์ปอเรชั่น จำกัด (มหาชน) หรือ SC (ซื้อพื้นฐาน 3.90 บาท +19.63%) คงคำแนะนำ “ซื้อ” ราคาเป้าหมายเดิมที่ 3.90 บาท แม้เราจะปรับลดประมาณการกำไรปี 2560-62 ของเราลง 4.0-9.0% เพื่อสะท้อนสภาพแรงกดดันที่เพิ่มขึ้นตลาดที่อยู่อาศัยหลังยอดขายช่วงต้นปีทำได้ไม่ดีเท่าที่ควร
ทั้งนี้เราได้มีการปรับฐานราคาเป้าหมายเป็นกลางปี 2561 อย่างไรก็ตามราคาหุ้นที่ปรับลง 12.8% ในช่วง 1 เดือนที่ผ่านมาได้สะท้อนปัจจัยลบจากกำไรที่ลดลงมากในไตรมาส 1/60 รวมถึงการจ่ายเงินปันผลไปหมดแล้ว กอรปกับทิศทางกำไรที่มีโอกาสเพิ่มขึ้นอย่างก้าวกระโดดในไตรมาส 2/60 หลัง backlog โครงการแนวราบรวมถึงคอนโดมิเนียม แชมเบอร์ชาน จะเริ่มโอนกรรมสิทธิ์ รวมทั้งคาดการณ์การเติบโตของกำไรที่ก้าวกระโดดในปี 2561 ทำให้เรายังคงมีมุมมองเชิงบวกต่อการฟื้นตัวของราคาหุ้น